text: Landmand om MRSA-råd: Tror de, vi er dumme?
  22 december 2014 kl. 18.30
  Der er ikke noget nyt i, at svineavlere skal vaske hænder og gå i bad efter staldbesøg, mener landmand.
  I dag udkom en ny MRSA-rapport, som blandt andet fortæller, hvordan landmænd skal forholde sig til MRSA-bakterien.
  Men det falder ikke i god jord hos landmand Claus Jørgensen fra Tinglev. Råd som at gå i bad og vaske hænder efter staldbesøg, er ikke noget nyt, mener han.
  - Det virker bare som om, at de vil fortælle, at de gør noget, for det er jo ikke noget nyt, siger han og fortsætter:
  - Det er jo ikke en ting, som Dan Jørgensen har opfundet.
  Claus Jørgensen fortæller, at hans medarbejdere ikke er bekymrede for MRSA. Og de går alle i bad og vasker hænder efter en dag i stalden, forsikrer han.
  
  